Stig Egede-Nissen
Store norske leksikon,Kunst og estetikk,Film, TV og teater,Norske skuespillere
Stig Egede-Nissen var en norsk skuespiller som spilte ved en rekke norske teatre og dessuten hadde flere filmroller.
Viktige roller Egede-Nissen var utdannet i USA og debuterte i Pittsburgh i 1936, i rollen som Løvborg i Henrik Ibsens Hedda Gabler. Sin første norske rolle hadde han ved Trøndelag Teater i 1938, i Helge Krogs På solsiden. Han var ansatt ved Trøndelag Teater i 1938–1939, Carl Johan Teatret i 1940–1942, Det Nye Teater i 1947–1952 og 1959–1967, og var ellers frilanser, blant annet med turnéroller hos Riksteatret.Stig Egede-Nissen spilte med innlevelse og strengt behersket form i et stort repertoar. Blant annet hadde han Ibsen-rollene Rubek i Når vi døde våkner (Det Nye Teater 1947), Engstrand i Gengangere (Det Nye Teater 1954) og Krogstad i Et dukkehjem (Det Nye Teater 1956). Han spilte urmakeren i Reginald Roses Tolv edsvorne menn (Det Nye Teater 1959) og de Ciz i Paul Claudels Dagen vender (Oslo Nye Teater 1965). Han hadde også filmroller, blant annet i Edith Carlmars Aldri annet enn bråk (1954). Teaterfamilie Stig Egede-Nissen var sønn av politikeren Adam Egede-Nissen, og bror av skuespillerne Aud Richter, Gerd Grieg, Ada Kramm, Gøril Havrevold, Lill Egede-Nissen og Oscar Egede-Nissen. Les mer i Store norske leksikon norsk teaterhistorie teater Eksterne lenker Sceneweb om Stig Egede-Nissen